Author: Ostrochovska
Last saved by: Ostrochovsky
Company: MSU

MESTSKÝ ÚRAD V ŽILINE

Materiál na rokovanie pre
Mestské zastupiteľstvo v Žiline

								

Číslo materiálu: ____/2010

K bodu programu

INFORMÁCIA O VYDANÍ ORGANIZAČNÉHO PORIADKU MESTSKÉHO ÚRADU V ŽILINE

Materiál obsahuje: 				      		Materiál prerokovaný:

1.	Návrh na uznesenie					Mestská rada v Žiline
2.	Dôvodová správa						

Predkladá: 

Ivan Harman
primátor mesta

Zodpovedný za vypracovanie:

Ing. Pavel Požoni
poverený riadením odboru organizačného a vnútornej správy

Žilina, október 2010

NÁVRH NA UZNESENIE

Uznesenie č.__/2010

Mestské zastupiteľstvo  v Žiline

I.	berie na vedomie

1.	Informáciu o vydaní Organizačného poriadku Mestského úradu v Žiline účinného od 01.08.2010

DÔVODOVÁ SPRÁVA
Schválením zákona č. 102/2010 Z. z., ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov, ktorý nadobudol účinnosť 01.04.2010, prešla kompetencia určovať organizáciu mestského úradu z mestského zastupiteľstva na primátora mesta.
Informácia o vydaní a zmenách Organizačného poriadku Mestského úradu v Žiline sa predkladá, nakoľko:
1.	primátor mesta Žilina vydal Organizačný poriadok Mestského úradu v Žiline, ktorý nadobudol účinnosť dňa 01.08.2010 a 
2.	zároveň v zmysle § 13 ods. 4 písm. d) zákona Slovenskej národnej rady č. 369/1990 Zb. o obecnom zriadení v znení neskorších predpisov informuje mestské zastupiteľstvo o jeho vydaní a zmenách. 
Medzi najdôležitejšie zmeny patrí:
-	zapracovanie legislatívnych zmien vyplývajúcich zo zákona č. 102/2010 Z. z., ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov,

-	zrušenie odboru ekonomického, pričom  agenda vykonávaná na tomto odbore bola rozdelená medzi dva novo vytvorené odbory - Odbor finančného manažmentu a Odbor správy miestnych daní s cieľom zabezpečiť vyššiu kvalitu finančného manažmentu s  dôrazom na rozpočet a účtovníctvo, a zároveň zvýšiť úroveň procesného zvládnutia  s dopadom na výber  miestnych daní,

-	presun vybavovania sťažností a petícií z útvaru hlavného kontrolóra na úsek prednostu – referát sťažností a petícií v zmysle zákona č. 9/2010 Z. z. o sťažnostiach a zákona Slovenskej národnej rady č. 369/1990 Zb. o obecnom zriadení v znení neskorších predpisov.
Predpokladané fiškálne dopady na rozpočet mesta  sú pokryté v rozpočte mesta na rok 2010 a budú zapracované aj do návrhu  rozpočtu na rok 2011.
Materiál bol prerokovaný na zasadnutí Mestskej rady v Žiline, ktorá odporučila Mestskému zastupiteľstvu v Žiline Informáciu o vydaní Organizačného poriadku Mestského úradu v Žiline účinného od 01.08.2010 zobrať na vedomie.